b'\n_START_ARTICLE_\nThe Sun (glasbena skupina)\n_START_SECTION_\nZgodovina\n_START_PARAGRAPH_\nNjihova prepoznavnost se je raz\xc5\xa1irila z albumom Don\'t Waste Time, ki je iz\xc5\xa1el septembra 2000. Predtem so bili zaradi dema, izdanega leta 1999, in ve\xc4\x8d odigranih koncertov v severni Italiji in v \xc5\xa0vici poznani obo\xc5\xbeevalcem melodic hardcora. Don\'t Waste Time je skupini odprl vrata do skupnih koncertov s svetovno znanimi skupinami, kot so The Offspring, Pennywise, AFI in NOFX._NEWLINE__NEWLINE_Naslednji album Will je bil pri zalo\xc5\xbebi Agitato Records izdan leta 2002 in ponovno izdan pri zalo\xc5\xbebi Rude Records leta 2003 z imenom Tour All Over. Ponovna izdaja je vsebovala druga\xc4\x8dno spremljajo\xc4\x8do knji\xc5\xbeico (ang. booklet) in tri nove pesmi. \xc2\xbbSkrite pesmi\xc2\xab\xc2\xa0(ang. hidden tracks) albumov Don\'t Waste Time in Tour All Over je odpel nekdanji \xc4\x8dlan skupine Andrea "Byron The Huge" Barone._NEWLINE_Leta 2004 so Sun Eats Hours kot predskupina nastopili skupaj z The Offspring na njihovi evropski turneji Splinter._NEWLINE_Septembra 2005 so izdali album The Last Ones, ki so ga vsesplo\xc5\xa1no ozna\xc4\x8dili za najbolj\xc5\xa1i album skupine. Vsebuje singla Endless Desire in The Day I Die. Po izdaji se je skupina odpravila na vseevropsko turnejo z ve\xc4\x8d koncetri v \xc5\xa0paniji in na Japonskem. Skrita pesem na zgo\xc5\xa1\xc4\x8denki vsebuje posnetek pesmi The Same Devils v \xc5\xbeivo iz Lyona v Franciji. _NEWLINE_Poleti 2006 so posneli nov studijski album z imenom Metal Addiction \xe2\x80\x93 split CD z japonsko punk skupino Nicotine. Izdan je bil 15. novembra 2006 pri zalo\xc5\xbebi Rude Records in vklju\xc4\x8duje \xc5\xa1est pesmi na skupino, skupaj torej dvanajst pesmi. Na albumu so nekatere priredbe znanih metal skupin, denimo "Kickstart My Heart" skupine M\xc3\xb6tley Cr\xc3\xbce in "Rain" skupine The Cult._NEWLINE_Leta 2008 so se po globoki krizi spreobrnili v kr\xc5\xa1\xc4\x8danstvo in spremenili ime skupine v "The Sun". Leta 2010 so podpisali pogodbo z novo zalo\xc5\xbebo Sony Music Entertainment in izdali album Spiriti del sole, svoj prvi album v italijanskem jeziku. Leta 2012 so izdali Luce in leta 2015 Cuore aperto. Leta 2017 so izdali kolekcijo svojih pesmi 20 (La Collection)._NEWLINE_Leta 2016 so obiskali tudi Slovenijo v sklopu festivala Sti\xc4\x8dna mladih, kjer so opravili akusti\xc4\x8dni koncert in pri\xc4\x8devanje.'